**ΚΑΤΑΤΑΞΗ ΑΠΟΦΟΙΤΩΝ ΙΝΣΤΙΤΟΥΤΩΝ ΕΠΑΓΓΕΛΜΑΤΙΚΣΗ ΚΑΤΑΡΤΙΣΗΣ**

**ΚΑΘΩΣ ΚΑΙ ΤΟΥ ΜΕΤΑΛΥΚΕΙΑΚΟΥ ΕΤΟΥΣ-ΤΑΞΗΣ ΜΑΘΗΤΕΙΑΣ**

**ΣΤΟ ΤΜΗΜΑ ΕΠΙΣΤΗΜΗΣ ΤΡΟΦΙΜΩΝ & ΔΙΑΤΡΟΦΗΣ ΤΟΥ ΑΝΘΡΩΠΟΥ**

**ΑΚΑΔΗΜΑΪΚΟΥ ΕΤΟΥΣ 2022-2023**

Η Συνέλευση του Τμήματος Επιστήμης Τροφίμων & Διατροφής του Ανθρώπου (Συνεδρία 594η/05.07.2022), λαμβάνοντας υπόψη την ισχύουσα σχετική Νομοθεσία, αποφάσισε την ΚΑΤΑΤΑΞΗ ΑΠΟΦΟΙΤΩΝ *Ινστιτούτων Επαγγελματικής Κατάρτισης, καθώς και Μεταλυκειακού Έτους – Τάξης Μαθητείας* στο Τμήμα για το Ακαδημαϊκό Έτος 2022-2023 με ΚΑΤΑΤΑΚΤΗΡΙΕΣ ΕΞΕΤΑΣΕΙΣ με θέματα ανάπτυξης σε τρία (3) μαθήματα ως εξής:

* Μαθηματικά Α
* Γενική και Ανόργανη Χημεία
* Οργανική Χημεία

Όσον αφορά το ποσοστό των κατατάξεων των εν λόγω αποφοίτων, αυτό ορίζεται σε ποσοστό 1% επί του αριθμού των εισακτέων στο Τμήμα για το ακαδημαϊκό έτος 2022-2023 (124), ήτοι 1,24, δηλαδή ένας/μία (1) απόφοιτος/η.

Δεκτές γίνονται αιτήσεις κατάταξης από κατόχους των παρακάτω 12 Διπλωμάτων Επαγγελματικής Ειδικότητας Εκπαίδευσης και Κατάρτισης επιπέδου 5

**Ι.Ε.Κ. του Νόμου 4186/2013**

Του Τομέα Τεχνολογίας Τροφίμων και Ποτών της Ομάδας Προσανατολισμού Γεωπονίας, Τεχνολογίας Τροφίμων και Διατροφής

1. ΕΙΔΙΚΟΤΗΤΑ: Στέλεχος Τεχνολογίας και Ελέγχου Τροφίμων και Ποτών
2. ΕΙΔΙΚΟΤΗΤΑ: Τεχνικός Αμπελουργίας και Οινολογίας
3. ΕΙΔΙΚΟΤΗΤΑ: Τεχνικός Γαλακτοκομίας – Τυροκόμος

Του Τομέα Διατροφής και Διαιτολογίας της Ομάδας Προσανατολισμού Γεωπονίας, Τεχνολογίας Τροφίμων και Διατροφής

1. ΕΙΔΙΚΟΤΗΤΑ: Στέλεχος Διατροφής και Διαιτολογίας

**Ι.Ε.Κ. του Νόμου 2009/1992**

Της Ομάδας Τεχνολογίας Τροφίμων του Τομέα Τροφίμων & Ποτών

1. ΕΙΔΙΚΟΤΗΤΑ: Τεχνικός Επεξεργασίας Γάλακτος
2. ΕΙΔΙΚΟΤΗΤΑ: Τεχνικός Ποτοποιίας και Αποσταγματοποιίας

**Πειραματικά Ινστιτούτα Επαγγελματικής Κατάρτισης αρμοδιότητας ΥΠαιΘ**

1. (ΠΕΙΡΑΜΑΤΙΚΗ) ΕΙΔΙΚΟΤΗΤΑ: Τεχνικός Επεξεργασίας και Μεταποίησης Τροφίμων Ζωικής Προέλευσης
2. (ΠΕΙΡΑΜΑΤΙΚΗ) ΕΙΔΙΚΟΤΗΤΑ: Ζυθοποιός/ Βυνοποιός

**Θεματικά Ινστιτούτα Επαγγελματικής Κατάρτισης αρμοδιότητας ΥΠαιΘ**

1. ΕΙΔΙΚΟΤΗΤΑ: Τεχνικός Κρέατος και Κρεατοσκευασμάτων
2. ΕΙΔΙΚΟΤΗΤΑ: Αρωματικών – Φαρμακευτικών Φυτών

**Μεταλυκειακό Έτος – Τάξη Μαθητείας**

1. ΕΙΔΙΚΟΤΗΤΑ: Τεχνικός Τεχνολογίας Τροφίμων και Ποτών
2. ΕΙΔΙΚΟΤΗΤΑ: Τεχνικός Ζυθοποιίας

*⇒* Σημειώνεται ότι οι επιτυχόντες/ούσες απόφοιτοι/ες **κατατάσσονται στο 1ο εξάμηνο σπουδών** του Προγράμματος Προπτυχιακών Σπουδών του Τμήματος ΕΤ&ΔΑ.

*⇒* Σημειώνεται ότι οι επιτυχόντες/ούσες απαλλάσσονται από τη μελλοντική εξέταση των μαθημάτων στα οποία εξετάστηκαν για την κατάταξή τους, δεδομένου ότι τα μαθήματα αυτά αντιστοιχούν σε μαθήματα του Προγράμματος Προπτυχιακών Σπουδών του Τμήματός μας.

Η ύλη των Κατατακτηρίων Εξετάσεων είναι κοινή για όλους/ες τους/τις υποψήφιους/ες προς κατάταξη πτυχιούχους και είναι η εξής:

**1) Για το μάθημα ‘ΜΑΘΗΜΑΤΙΚΑ Α’**

Πραγματικές συναρτήσεις μιας ή περισσοτέρων μεταβλητών. Παραγώγιση συναρτήσεων μιας μεταβλητής. Παραγώγιση συναρτήσεων πολλών μεταβλητών. Μέγιστα και ελάχιστα συναρτήσεων. Ολοκλήρωση και μέθοδοι ολοκλήρωσης. Πολλαπλά ολοκληρώματα. Διαφορικές εξισώσεις.

**2) Για το μάθημα ‘ΓΕΝΙΚΗ ΚΑΙ ΑΝΟΡΓΑΝΗ ΧΗΜΕΙΑ’**

Χημικοί τύποι – ονοματολογία. Μονάδες μετρήσεως. Περιοδικότητα (Περιοδικό σύστημα των στοιχείων, ομάδες, γενικές ιδιότητες – περιγραφή των ομάδων). Δομή του ατόμου. Χημικός δεσμός. Διαλύματα (μοριακότητα, κανονικότητα, ιδιότητες διαλυμάτων, π.χ. ώσμωση). Συστήματα διασποράς (ανάπτυξη κολλοειδών, ιδιότητες αυτών, ισορροπία Donnan). Χημική ισορροπία (ομογενής, ετερογενής, καθιζήσεων). Οξέα – βάσεις – άλατα. Υδρόλυση, ρυθμιστικά. Οξειδοαναγωγή. Γαλβανικά στοιχεία. Θερμοδυναμική (γενικά). Κινητική των αντιδράσεων. Σύμπλοκες ενώσεις (τρόπος συναρμογής, ισομέρεια, στερεοχημεία, σταθερές σταθερότητας, ονοματολογία). Στοιχεία φωτοχημείας. Ελεύθερες ρίζες. Κατάλυση.

**3) Για το μάθημα ‘ΟΡΓΑΝΙΚΗ ΧΗΜΕΙΑ’**

1. Άνθρακας - ταξινόμηση και ονοματολογία
2. Στοιχεία στερεοχημείας και φασματοσκοπίας
3. Κορεσμένοι, ακόρεστοι υδρογονάνθρακες και παράγωγα
4. Καρβονυλικές ενώσεις και εστέρες
5. Αζωτούχες και αρωματικές ενώσεις
6. Σάκχαρα
7. Λιπίδια, Λίπη και έλαια, Σάπωνες, Φωσφολιπίδια, Προσταγλανδίνες, Τερπένια, Στεροειδή - Ορμόνες – Βιταμίνες

Η προτεινόμενη βιβλιογραφία είναι η ακόλουθη:

ΜΑΘΗΜΑΤΙΚΑ Α

1) "ΑΠΕΙΡΟΣΤΙΚΟΣ ΛΟΓΙΣΜΟΣ ΚΑΙ ΠΡΑΓΜΑΤΙΚΗ ΑΛΓΕΒΡΑ" ΣΑΚΚΑΛΗΣ Π., Εκδόσεις ΤΥΠΩΘΗΤΩ (Γ. ΔΑΡΔΑΝΟΣ - Κ. ΔΑΡΔΑΝΟΣ Ο.Ε), 2008 - ΑΘΗΝΑ

2) "ΑΠΕΙΡΟΣΤΙΚΟΣ ΛΟΓΙΣΜΟΣ (ΣΕ ΕΝΑΝ ΤΟΜΟ)'' FINNEY R.L., WEIR W.D., GIORDANO F.R. ΠΑΝΕΠΙΣΤΗΜΙΑΚΕΣ ΕΚΔΟΣΕΙΣ ΚΡΗΤΗΣ, 2012 - ΗΡΑΚΛΕΙΟ

ΓΕΝΙΚΗ ΚΑΙ ΑΝΟΡΓΑΝΗ ΧΗΜΕΙΑ

1. "Βασική Ανόργανη Χημεία", Νικολάου Δ. Κλούρα, εκδόσεις Π. Τραυλός

2. "Βασικές αρχές Ανόργανης Χημείας", Γ. Πνευματικάκης - Χ. Μητσοπούλου - Κ. Μεθενίτης, Εκδόσεις Αθ. Σταμούλης

ΟΡΓΑΝΙΚΗ ΧΗΜΕΙΑ

1) «Οργανική Χημεία για τις Επιστήμες της Ζωής», David KLEIN, 2015 – Utopia Εκδόσεις ΕΠΕ

2) «ΟΡΓΑΝΙΚΗ ΧΗΜΕΙΑ (ΣΕ ΕΝAN ΤΟΜΟ)», JOHN MCMURRY

3) «Αρχές Οργανικής Χημείας», Βάρβογλης Αναστάσιος Γ. 1996- Ζήτη Πελαγία και Σία Ο.Ε.

4) «Οργανική Χημεία», Wade JR.

Οι ενδιαφερόμενοι/ες προς κατάταξη απόφοιτοι/ες θα πρέπει να υποβάλουν στη Γραμματεία του Τμήματος:

* Αίτηση (διατίθεται από τη Γραμματεία του Τμήματος σε έντυπη μορφή, αλλά και στην ιστοσελίδα του Τμήματος ΕΤ&ΔΑ <http://fst.aua.gr/el/node/5> σε ηλεκτρονική μορφή)
* Απλό φωτοαντίγραφο Διπλώματος Επαγγελματικής Ειδικότητας Εκπαίδευσης και Κατάρτισης επιπέδου πέντε (5) του Εθνικού Πλαισίου Προσόντων ή ισότιμου τίτλου

**Αιτήσεις μπορούν να υποβάλλονται με φυσική αυτοπρόσωπη παρουσία στη Γραμματεία του Τμήματος ή με νόμιμη εξουσιοδότηση τρίτου προσώπου ή στη διεύθυνση ηλεκτρoνικού ταχυδρομείου** **ett@aua.gr** **από την 1/11/2022 έως και 15/11/2022**

Οι εξετάσεις θα διενεργηθούν στο διάστημα από 1η έως 20 Δεκεμβρίου 2022 και το Πρόγραμμά τους θα ανακοινωθεί τουλάχιστον δέκα (10) ημέρες πριν από την έναρξη εξέτασης του πρώτου μαθήματος.

Αυτό θα αναρτηθεί στην επίσημη ιστοσελίδα του Τμήματος στο πεδίο ***Ανακοινώσεις.***

Για περισσότερες πληροφορίες και τυχόν διευκρινίσεις, μπορείτε να επικοινωνείτε με τη Γραμματεία του Τμήματος, στα τηλέφωνα 210-5294682 (Μανώλης Αθανασάκης) και 210 5294664 (Θέλξη Χατζηαντωνίου).